তিউনেশিয়ার অস্থায়ী প্রেসিডেন্টকে সমর্থন দান , প্রাক্তন প্রেসিডেন্টের সৌদি আরবে পলায়ন
দেশটির সাংবিধানিক আদালত ঘোষণা করেছে যে সংসদের স্পিকার ফুয়াদ মেবেজা অন্তবর্তী নেতা হিসেবে তিউনেশিযায় ক্ষমতাসীন হলেন।
তিউনেশিয়ার প্রেসিডেন্টকে ক্ষমতা থেকে সরে দাঁড়াতে বাধ্য করার পর পুলিশ ও সেনাবাহিনীর ট্যাঙ্ক আজ রাজধানীতে টহল দিচ্ছে। শত শত সৈন্যরা রাজধানী তিউনিস ‘এর রাস্তায় কড়া নজর রাখছে। রাতের বেলায় সেখানে দাঙ্গাহাঙ্গামা এবং লুটপাোটের পর রাস্তায় রাস্থায় ধ্বংসাবশেষ পড়ে আছে । প্রেসিডেন্ট জাইন এল আবদিন বেন আলী সপ্তা ভরে বিক্ষোভ ও দাঙ্গার পর শুক্রবার সৌদি আরবে পালিয়ে যান। চাকরির অভাব এবং সরকারী ভাবে দূর্নীতি করার বিরুদ্ধে এই বিক্ষোভ প্রদর্শিত হয়। এই সহিংসতায় কমপক্ষে ২৩ জন প্রঅণ হারিয়েছেন। দেশটির সাংবিধানিক আদালত আজ ঘোষণা করেছে যে মি বেন আলীর এই প্রস্থান চিরস্থায়ী এবং সংসদের স্পিকার ফুয়াদ মেবেজা অন্তবর্তী নেতা হিসেবে তিউনেশিয়ার শাসন কাজ চালাবেন। তিনি নতুন নির্বাচনের ব্যবস্থা করতে দু মাস সময় পাবেন। আফ্রিকান ইউনিয়ন নতুন নেতাকে স্বীকৃতি দিয়েছে। এ ইউ’র শান্তি ও নিরাপত্তা বিষয়ক পরিচালক এল ঘাসিম ওয়ানে বলেন যে এই ক্ষমতা হস্তান্তরের ঘটনাটি ঘটেছে সংবিধান অনুযায়ী। জাতয়ি পরিষদের স্পিকারকে এই অন্তবর্তূী সরকারের নের্তৃত্ব দিতে বলা হয়েছে এবং তা তিউনেশিয়ার সংবিধানের সঙ্গে সংগতিপূর্ণ।